


Convocatoria de axudas  dirixidas a  destacaren as mellores fotografías e vídeos de Entroido  presentadas por  particulares e grupos ou comparsas  para participaren no Entroido  2022 do  Concello de Valdoviño.
De conformidade co previsto nos artigos 17.3 b) e 20.8 da Lei 38/2003 de 17 de novembro, Xeral de Subvencións publícase o extracto da convocatoria cuxa documentación completa pódese consultar na Base de Datos Nacional de Subvencións.
[bookmark: _GoBack]Primeiro.-Beneficiarios
Poderán ser beneficiarios das devanditas axudas, particulares e grupos  que presenten a través das redes sociais  fotografías ou videos atendendo ás bases da convocatoria   nas seguintes categorías :
*Fotografía individual 
*Fotografía grupo 
*Vídeo individual  e vídeo parella 
*Vídeo de grupo e/ou comparsa con unha  canción. Grupo mínimo de tres persoas.
*Video de grupo e/ou comparsa con  unha parodia. Grupo mínimo de tres persoas.
Segundo.- Finalidade
Promover e promocionar actividades culturais do Entroido  para  procurar a conservación das características do Entroido Tradicional.
Terceiro.- Bases Reguladoras
As aprobadas por Xunta de Goberno Local de 11 de febreiro de 2022.
Cuarto.-Importe
Destinarase a cantidade máxima de 1.050,00 € con cargo á aplicación orzamentaria 334.48000 en calidade de axudas que se distribuirán da seguinte maneira: 
*Fotografía individual  -  3 vales de 50,00 euros cada un .
*Fotografía grupo  - 3 vales de 50,00 euros cada un .
*Vídeo individual  e vídeo parella – 2 vales de 75,00 euros cada un.
*Vídeo de grupo e ou comparsa con unha  canción. Grupo mínimo de tres persoas.
1 vale de 200,00 euros
1 vale de 100,00 euros
*Video de grupo e ou comparsa con  unha parodia. Grupo mínimo de tres persoas.
1 vale de 200,00 euros
1 vale de 100,00 euros
Quinto.-Prazo de presentación de solicitudes
Para participar será imprescindíbel cumprimentar a solicitude de inscrición e enviar entre  o 24 de febreiro e as 14,00 horas do 3 de marzo, as fotografías e/ou vídeos ao correo electrónico culturavaldovino@gmail.com acompañado/s da folla de solicitude de participación cumprimentada que poderán descargar da páxina web do concello www.concellodevaldovino.com ou ben recoller presencialmente na Casa da Cultura. Na solicitude  de participación  terase que facer  constar os seguintes datos:  nome e apelidos do participante-s, concello de empadroamento, teléfono, categoría na que concursa, autorización para cesión de imaxes e autorización de participación se fose  menor.

En Valdoviño, 11 de febreiro de 2022
O Alcalde 
Asinado: Alberto González Fernández

